CELEX: 52018PC0518
Language: fi
Date: 2018-07-05
Title: Ehdotus NEUVOSTON PÄÄTÖS Euroopan unionin ja Kiinan kansantasavallan välillä WTO:n riitojenratkaisumenettelyssä DS492 Eräiden siipikarjanlihatuotteiden tariffimyönnytyksiin liittyvät toimenpiteet kirjeenvaihtona tehdyn sopimuksen tekemisestä

EUROOPAN KOMISSIO
            Bryssel 5.7.2018
            COM(2018) 518 final
            2018/0281(NLE)
            Ehdotus
            NEUVOSTON PÄÄTÖS
            Euroopan unionin ja Kiinan kansantasavallan välillä WTO:n riitojenratkaisumenettelyssä DS492 Eräiden siipikarjanlihatuotteiden tariffimyönnytyksiin liittyvät toimenpiteet kirjeenvaihtona tehdyn sopimuksen tekemisestä
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               WTO:n paneeli antoi 19. huhtikuuta 2017 raporttinsa Kiinan kansantasavallan Euroopan unionia vastaan aloittamasta WTO:n riitojenratkaisumenettelystä DS492 Eräiden siipikarjanlihatuotteiden tariffimyönnytyksiin liittyvät toimenpiteet, ja EU:n oli tämän jälkeen noudatettava raportin päätelmiä. Paneeli totesi erityisesti, että EU:n olisi jakaessaan toimittajamaille määriä tariffikiintiöissä pitänyt WTO:n sääntöjen mukaan ottaa huomioon ”erityisenä tekijänä” Kiinan lisääntynyt kyky viedä siipikarjatuotteita unioniin sen jälkeen, kun terveyttä koskevia toimenpiteitä lievennettiin heinäkuussa 2008. WTO:n sääntöjen mukainen kohtuullinen määräaika paneelin raportin täytäntöönpanolle alkoi 19. päivänä huhtikuuta 2017.
            
            
               Neuvosto valtuutti komission 12. maaliskuuta 2018 aloittamaan neuvottelut molempia osapuolia tyydyttävään ratkaisuun pääsemiseksi Kiinan kanssa. Kiinan kanssa käytyjen neuvottelujen tuloksena tehtiin kirjeenvaihtona sopimus, joka parafoitiin Genevessä 18. kesäkuuta 2018, jäljempänä ’sopimus’. Sopimuksessa on noudatettava muiden toimittajien oikeuksia, joista on sovittu aiemmissa XXVIII artiklaa koskevissa GATT-neuvotteluissa. Komission on myös tarpeen säätää tariffikiintiöiden avoimesta ja asianmukaisesta hallinnoinnista.
            
            
               Thaimaa on ilmoittanut, että se hyväksyy tariffikiintiöiden osoittamisen Kiinalle siten kuin tämä on esitetty sopimuksessa, ja asiasta odotetaan pian saatavan kirjallinen vahvistus (ja joka tapauksessa ennen tämän sopimuksen virallista allekirjoittamista). 
            
            
               Sen vuoksi Euroopan komissio ehdottaa, että neuvosto tekee päätöksen sopimuksen tekemisestä. 
            
            
               •Yhdenmukaisuus muiden alaa koskevien politiikkojen säännösten kanssa
            
            
               Ei sovelleta – Toimenpide toteutetaan WTO:n paneelin raportin täytäntöönpanemiseksi, mikä on unionille WTO-sopimuksesta johtuva velvollisuus. 
            
            
               •Yhdenmukaisuus unionin muiden politiikkojen kanssa
            
            
               Ei sovelleta – Toimenpide toteutetaan WTO:n paneelin raportin täytäntöönpanemiseksi, mikä on unionille WTO-sopimuksesta johtuva velvollisuus. 
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Euroopan unionin toiminnasta tehdyn sopimuksen (SEUT-sopimuksen) 207 artikla yhdessä sen kansainvälisten sopimusten tekemistä koskevan 218 artiklan 6 kohdan kanssa.
            
            
               •Toissijaisuusperiaate (jaetun toimivallan osalta) 
            
            
               Ehdotus kuuluu unionin yksinomaiseen toimivaltaan (SEUT-sopimuksen 3 artiklan 1 kohdan e alakohta). Sen vuoksi toissijaisuusperiaatetta ei sovelleta.
            
            
               •Suhteellisuusperiaate
            
            
               Toimenpide toteutetaan WTO:n paneelin raportin täytäntöönpanemiseksi, mikä on unionille WTO-sopimuksesta johtuva velvollisuus. 
            
            
               •Toimintatavan valinta
            
         
         
            
               SEUT-sopimuksen 218 artiklan 6 kohdan a alakohdassa edellytetään, että neuvosto tekee päätöksen luvasta tehdä sopimus.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               Ei sovelleta – Toimenpide toteutetaan WTO:n paneelin raportin täytäntöönpanemiseksi, mikä on unionille WTO-sopimuksesta johtuva velvollisuus. 
            
            
               •Sidosryhmien kuuleminen
            
            
               Etenemissuunnitelman julkaiseminen sekä alan toimijoiden, sidosryhmien ja jäsenvaltioiden säännöllinen kuuleminen. Euroopan siipikarja-, muna- ja suurriistayhdistykseltä (EPEGA) tammikuussa 2018 etenemissuunnitelman julkaisemisen jälkeen saatu palaute, jossa yhdistys ilmoittaa selkeästi kannattavansa näiden lisäkiintiöiden avaamista. 
            
            
               •Asiantuntijatiedon keruu ja käyttö
            
            
               Ei sovelleta – Toimenpide toteutetaan WTO:n paneelin raportin täytäntöönpanemiseksi, mikä on unionille WTO-sopimuksesta johtuva velvollisuus. 
            
            
               •Vaikutustenarviointi
            
            
               Ei sovelleta – Toimenpide toteutetaan WTO:n paneelin raportin täytäntöönpanemiseksi, mikä on unionille WTO-sopimuksesta johtuva velvollisuus. 
            
            
               •Sääntelyn toimivuus ja yksinkertaistaminen
            
            
               Ei sovelleta – Toimenpide toteutetaan WTO:n paneelin raportin täytäntöönpanemiseksi, mikä on unionille WTO-sopimuksesta johtuva velvollisuus. 
            
            
               •Perusoikeudet
            
            
               Ei sovelleta
            
            
               4.TALOUSARVIOVAIKUTUKSET
            
            
               Katso rahoitusselvitys.
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               Komissio ehdottaa neuvostolle, että Kiinan kansantasavallan kanssa kirjeenvaihtona tehty sopimus tehdään unionin puolesta. 
            
            
               Sopimuksen tuloksena
            
         
         
            
               Euroopan unioni avaa seuraavat tariffikiintiöt:
            
            
               tullinimikettä 1602.3929 koskeva 6 060 tonnin tariffikiintiö (josta 6 000 tonnia Kiinalle ja 60 tonnia kaikille muille), kiintiötulli 10,9 %
            
            
               tullinimikettä 1602.3985 koskeva 660 tonnin tariffikiintiö (josta 600 tonnia Kiinalle ja 60 tonnia kaikille muille), kiintiötulli 10,9 %
            
            
               tullinimikkeen 1602.3219 kaikkia koskeva 5 000 tonnin tariffikiintiö, kiintiötulli 8 %
            
            
               Komissio antaa maataloustuotteiden yhteisestä markkinajärjestelystä annetun asetuksen (EU) N:o 1308/2013 187 artiklan a alakohdan nojalla täytäntöönpanoasetuksia, joilla laajennetaan ja hallinnoidaan asiaa koskevia kiintiöitä.
            
            
               Näitä täytäntöönpanotoimenpiteitä valmistellaan yhtäaikaisesti tämän ehdotuksen kanssa.
            
            
               Kiintiöiden avaamisen jälkeen EU ja Kiina ilmoittavat sopimuksen WTO:n riitojenratkaisuelimelle yhteisesti sovittuna ratkaisuna riita-asiassa DS492. 
            
            
               2018/0281 (NLE)
            
            
               Ehdotus
            
            
               NEUVOSTON PÄÄTÖS
            
            
               Euroopan unionin ja Kiinan kansantasavallan välillä WTO:n riitojenratkaisumenettelyssä DS492 Eräiden siipikarjanlihatuotteiden tariffimyönnytyksiin liittyvät toimenpiteet kirjeenvaihtona tehdyn sopimuksen tekemisestä
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 6 kohdan toisen alakohdan a alakohdan v alakohdan kanssa, 
            
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin hyväksynnän,
            
            
               sekä katsoo seuraavaa:
            
            
               (1)Neuvosto valtuutti komission 12 päivänä maaliskuuta 2018 aloittamaan neuvottelut Kiinan kanssa yhteisesti sovittuun ratkaisuun pääsemiseksi WTO:n riitojenratkaisumenettelyssä DS492 Eräiden siipikarjanlihatuotteiden tariffimyönnytyksiin liittyvät toimenpiteet.
            
            
               (2)Neuvottelut on saatu päätökseen, ja kirjeenvaihtona tehty sopimus Euroopan unionin ja Kiinan välillä parafoitiin 18 päivänä kesäkuuta 2018.
            
            
               (3)Sopimus olisi allekirjoitettava unionin puolesta [...] neuvoston päätöksen [...]
                  1
                mukaisesti sillä varauksella, että sen tekeminen saatetaan päätökseen myöhemmin.
            
            
               (4)Sopimus olisi hyväksyttävä unionin puolesta,
            
         
         
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Tehdään Euroopan unionin ja Kiinan kansantasavallan välillä WTO:n riitojenratkaisumenettelyssä DS492 Eräiden siipikarjanlihatuotteiden tariffimyönnytyksiin liittyvät toimenpiteet kirjeenvaihtona tehty sopimus.
            
            
               Sopimuksen teksti on liitetty tähän päätökseen.
            
            
               2 artikla
            
            
               Neuvoston puheenjohtaja nimeää henkilön, jolla on oikeus antaa sopimuksessa tarkoitettu ilmoitus unionin puolesta.
            
            
               3 artikla
            
            
               Tämä päätös tulee voimaan päivänä, jona se hyväksytään. Se julkaistaan Euroopan unionin virallisessa lehdessä.
            
            
               Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
            
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
            
               SÄÄDÖSEHDOTUKSEEN LIITTYVÄ RAHOITUSSELVITYS
            
            
                     
                     
                        Liite
                     
                     
                        RAHOITUSSELVITYS 
                     
                  
                  
                     
                        FinancSt/18/2693597
                     
                     
                        CM/aj
                        
                  
               
                     
                  
                  
                     
                        6.146.2018.1
                     
                     
                        agri.ddg1.a.2(2018)2631461 
                     
                  
               
                     
                  
                  
                     
                        PÄIVÄMÄÄRÄ: 7.5.2018
                     
                     
                  
               
                     
                        1.
                     
                  
                  
                     
                        BUDJETTIKOHTA:
                     
                     
                        Luku 12 – Tullimaksut ja muut maksut
                     
                     
                  
                  
                     
                        MÄÄRÄRAHAT:
                     
                     
                        22 844 miljoonaa euroa
                     
                     
                         
                     
                  
               
                     
                        2.
                     
                  
                  
                     
                        TOIMENPITEEN NIMI: Ehdotus NEUVOSTON PÄÄTÖKSEKSI Euroopan unionin ja Kiinan kansantasavallan välillä WTO:n riitojenratkaisumenettelyssä DS492 Eräiden siipikarjanlihatuotteiden tariffimyönnytyksiin liittyvät toimenpiteet kirjeenvaihtona tehdyn sopimuksen tekemisestä
                     
                     
                     
                  
               
                     
                        3.
                     
                  
                  
                     
                        OIKEUSPERUSTA: Euroopan unionin toiminnasta tehty sopimus ja erityisesti sen 207 artikla yhdessä sen 218 artiklan 5 kohdan kanssa. 
                     
                  
               
                     
                        4.
                     
                  
                  
                     
                        TARKOITUS: Avata tietyille siipikarjanlihatuotteille tariffikiintiöt niin, että tietty määrä osoitetaan Kiinalle ja muut määrät kaikille muille WTO:n riitojenratkaisumenettelyn DS492 mukaisesti.
                     
                  
               
                     
                        5.
                     
                  
                  
                     
                        VAIKUTUKSET TALOUSARVIOON
                     
                  
                  
                     
                        KULUVA VARAINHOITOVUOSI
                        2018
                        (miljoonaa euroa)
                     
                  
                  
                     
                        VARAINHOITOVUOSI
                     
                     
                        2019
                     
                     
                        (miljoonaa euroa)
                     
                  
                  
                     
                        SEURAAVA VARAINHOITOVUOSI
                     
                     
                        2020 ja sen jälkeen
                     
                     
                        (miljoonaa euroa)
                     
                  
               
                     
                        5.0
                     
                  
                  
                     
                        MENOT
                     
                     
                        -
                              EU:N TALOUSARVIOSTA
                        (PALAUTUKSET/INTERVENTIOT)
                     
                     
                        -
                              KANSALLISISTA TALOUSARVIOISTA
                     
                     
                        -
                              MUISTA LÄHTEISTÄ
                     
                  
                  
                     
                        N.A.
                     
                  
                  
                     
                        -
                     
                  
                  
                     
                        -
                     
                  
               
                     
                        5.1
                     
                  
                  
                     
                        TULOT
                     
                     
                        -
                              EU:N OMAT VARAT 
                        (MAKSUT/TULLIT)
                     
                     
                        -
                              KANSALLISISTA TALOUSARVIOISTA
                     
                  
                  
                     
                        -
                     
                  
                  
                     
                        -8,2
                     
                  
                  
                     
                        -8,2
                     
                  
               
                     
                        5.2
                     
                  
                  
                     
                        LASKENTAMENETELMÄ: ks. huomautukset
                     
                  
               
                     
                        6.0
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA
                     
                  
                  
                     
                        KYLLÄ/EI
                     
                  
               
                     
                        6.1
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA
                     
                  
                  
                     
                        KYLLÄ/EI
                     
                  
               
                     
                        6.2
                     
                  
                  
                     
                        LISÄTALOUSARVION TARVE
                     
                  
                  
                     
                        KYLLÄ/EI
                     
                  
               
                     
                        6.3
                     
                  
                  
                     
                        MYÖHEMPIIN TALOUSARVIOIHIN OTETTAVAT MÄÄRÄRAHAT
                     
                  
                  
                     
                        KYLLÄ/EI
                     
                  
               
                     
                        HUOMAUTUKSIA:
                     
                     
                        Ehdotuksella ei ole vaikutuksia talousarviomenoihin.
                     
                     
                        Omia varoja menetetään teoreettisesti 8,2 miljoonaa euroa, kun otetaan huomioon kantokulujen 20 prosentin vähennys. Tämä perustuu oletukseen, että myönnytysten kokonaismäärät (11 720 tonnia) olisi tuotu myös täydellä tariffilla, joka on 86,7 euroa/100 kg, jolloin omat varat kantokulut poistettuina olisivat olleet 11,2 miljoonaa euroa.
                     
                     
                        Myönnytyksen myötä omien varojen odotetaan kantokulut poistettuina olevan 3 miljoonaa euroa.
                     
                     
                  
               
         
         
            
                  
                     (1)
                  
                        EUVL L […], […], s. […].
               
            
      
    ---documentbreak--- 
      
         
               EUROOPAN KOMISSIO
            Bryssel5.7.2018
            COM(2018) 518 final
            LIITE
            asiakirjaan
            Ehdotus NEUVOSTON PÄÄTÖS
            Euroopan unionin ja Kiinan kansantasavallan välillä WTO:n riitojenratkaisumenettelyssä DS492 Eräiden siipikarjanlihatuotteiden tariffimyönnytyksiin liittyvät toimenpiteet kirjeenvaihtona tehdyn sopimuksen tekemisestä
            
               
         
         
            
               LIITE
            
            
               KIRJEENVAIHTONA TEHTY SOPIMUS
            
            
            
               Euroopan unionin ja Kiinan kansantasavallan välillä riitojenratkaisumenettelyssä DS492 Euroopan unioni – Eräiden siipikarjanlihatuotteiden tariffimyönnytyksiin liittyvät toimenpiteet 
            
            
            
               A. Euroopan unionin kirje
            
            
            
               Arvoisa vastaanottaja 
            
            
            
               Minulla on kunnia kirjoittaa Teille edellä mainitusta WTO:n riitojenratkaisumenettelystä ja yhteisesti sovittuun ratkaisuun tähdänneiden neuvottelujemme tuloksista. 
            
            
            
               Euroopan unioni avaa seuraavat tariffikiintiöt
                  1
               :
            
            
            
               tullinimikettä 1602.3929 koskeva 6 060 tonnin tariffikiintiö (josta 6 000 tonnia Kiinalle ja 60 tonnia kaikille muille), kiintiötulli 10,9 %
            
            
            
               tullinimikettä 1602.3985 koskeva 660 tonnin tariffikiintiö (josta 600 tonnia Kiinalle ja 60 tonnia kaikille muille), kiintiötulli 10,9 %
            
            
            
               tullinimikkeen 1602.3219 kaikkia koskeva 5 000 tonnin tariffikiintiö, kiintiötulli 8 %
            
            
         
         
            
               Euroopan unioni ja Kiina ilmoittavat toisilleen, kun niiden sisäiset menettelyt sopimuksen voimaan saattamiseksi on saatu päätökseen. Sopimus tulee voimaan 14 päivän kuluttua siitä päivästä, kun viimeinen ilmoitus on vastaanotettu. Euroopan unioni avaa edellä mainitut tariffikiintiöt siitä päivästä, jona tämä sopimus tulee voimaan.  
            
            
                
            
            
               Tariffikiintiöiden avaamisen jälkeen Euroopan unioni ja Kiina ilmoittavat tästä sopimuksesta riitojenratkaisuelimelle (DSB) riitojen ratkaisemista koskevan sopimuksen 3.6 artiklan mukaisena yhteisesti sovittuna ratkaisuna riitojenratkaisumenettelyssä DS492 Euroopan unioni – Eräiden siipikarjanlihatuotteiden tariffimyönnytyksiin liittyvät toimenpiteet. Tämän perusteella Kiina vahvistaa, ettei se pyydä riitojenratkaisumenettelyssä DS492 menettelyjen vireillepanoa riitojen ratkaisemista koskevan sopimuksen 21.5 artiklan nojalla eikä muita velvoitteita riitojen ratkaisemista koskevan sopimuksen 22.6 artiklan nojalla niin kauan kuin Euroopan unioni täyttää kaikki tämän sopimuksen mukaiset velvoitteensa.
            
            
            
               Olisin kiitollinen, jos voisitte vahvistaa hallituksenne olevan yhtä mieltä yllä esitetystä. 
            
            
            
               Minulla on kunnia ehdottaa, että mikäli hallituksenne hyväksyy yllä esitetyn, tämä kirje yhdessä vahvistuksenne kanssa muodostavat Euroopan unionin ja Kiinan kansantasavallan välisen kirjeenvaihtona tehdyn sopimuksen.
            
            
            
               Vastaanottakaa, Arvoisa Herra/Rouva, korkeimman kunnioitukseni vakuutus.
            
            
            
               Cc. Thaimaa
            
            
            
               Euroopan unionin puolesta
            
            
            
            
               B. Kiinan kirje
            
            
            
            
               Arvoisa vastaanottaja 
            
            
         
         
            
               Minulla on kunnia ilmoittaa vastaanottaneeni seuraavan tänään päivätyn kirjeenne:
            
            
            
               ”Minulla on kunnia kirjoittaa Teille edellä mainitusta WTO:n riitojenratkaisumenettelystä ja yhteisesti sovittuun ratkaisuun tähdänneiden neuvottelujemme tuloksista. 
            
            
            
               Euroopan unioni avaa seuraavat tariffikiintiöt
                  2
               :
            
            
            
               tullinimikettä 1602.3929 koskeva 6 060 tonnin tariffikiintiö (josta 6 000 tonnia Kiinalle ja 60 tonnia kaikille muille), kiintiötulli 10,9 %
            
            
            
               tullinimikettä 1602.3985 koskeva 660 tonnin tariffikiintiö (josta 600 tonnia Kiinalle ja 60 tonnia kaikille muille), kiintiötulli 10,9 %
            
            
            
               tullinimikkeen 1602.3219 kaikkia koskeva 5 000 tonnin tariffikiintiö, kiintiötulli 8 %
            
            
            
               Euroopan unioni ja Kiina ilmoittavat toisilleen, kun niiden sisäiset menettelyt sopimuksen voimaan saattamiseksi on saatu päätökseen. Sopimus tulee voimaan 14 päivän kuluttua siitä päivästä, kun viimeinen ilmoitus on vastaanotettu. Euroopan unioni avaa edellä mainitut tariffikiintiöt siitä päivästä, jona tämä sopimus tulee voimaan.  
            
            
                
            
            
               Tariffikiintiöiden avaamisen jälkeen Euroopan unioni ja Kiina ilmoittavat tästä sopimuksesta riitojenratkaisuelimelle (DSB) riitojen ratkaisemista koskevan sopimuksen 3.6 artiklan mukaisena yhteisesti sovittuna ratkaisuna riitojenratkaisumenettelyssä DS492 Euroopan unioni – Eräiden siipikarjanlihatuotteiden tariffimyönnytyksiin liittyvät toimenpiteet. Tämän perusteella Kiina vahvistaa, ettei se pyydä riitojenratkaisumenettelyssä DS492 menettelyjen vireillepanoa riitojen ratkaisemista koskevan sopimuksen 21.5 artiklan nojalla eikä muita velvoitteita riitojen ratkaisemista koskevan sopimuksen 22.6 artiklan nojalla niin kauan kuin Euroopan unioni täyttää kaikki tämän sopimuksen mukaiset velvoitteensa.”
            
            
            
               Minulla on kunnia ilmoittaa, että hallitukseni hyväksyy edellä esitetyn kirjeen.
            
            
            
            
               Kiinan kansantasavallan puolesta
            
         
         
            
            
            
            
            
         
         
            
                  
                     (1)
                  
                        Kahden ensimmäisen tariffikiintiön osoittamisesta Kiinalle on sovittu Thaimaan kanssa. 
               
               
                  
                     (2)
                  
                        Kahden ensimmäisen tariffikiintiön osoittamisesta Kiinalle on sovittu Thaimaan kanssa.